Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Euroopan unionin naudanlihalle annettavien vientitukien vaikutus (AKT-EU/2135/97/lopull.)



Virallinen lehti nro C 308 , 09/10/1997 s. 0050 - 0051



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Euroopan unionin naudanlihalle annettavien vientitukien vaikutus (AKT-EU/2135/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. myöntää, että maaseutualueiden kehityksen edistäminen ja köyhyyden vastainen taistelu ovat peräkkäisten Lomén yleissopimusten mukaisesti aina olleet ensisijaisia tavoitteita Euroopan unionin harjoittamassa kehityspolitiikassa eteläisessä Afrikassa, B. myöntää karjankasvatussektorin merkityksen maaseutualueiden taloudelle Namibiassa, Botswanassa ja Swasimaassa sekä Etelä-Afrikan markkinoiden herättämän erityisen kiinnostuksen kaikilla tämän sektorin haaroilla, erityisesti Namibiassa, C. kiittää Euroopan unionin huomattavia ponnisteluja kehitysavun alalla, etenkin nautakarjan tuotannon ja markkinoille saattamisen sekä siitä saatavien tuotteiden kehittämisessä Namibiassa, Botswanassa ja Swasimaassa, mikä puolestaan on myötävaikuttanut näiden maiden väestön tulotason kohoamiseen, D. ottaa huomioon, D. että naudanlihan vienti Euroopan unionista Etelä-Afrikkaan on kymmenkertaistunut vuodesta 1991 D. että Euroopan unionista tulevan pakastetun luuttoman naudanlihan keskimääräinen saapumishinta on 2,66 randia kilolta (mikä vuonna 1996 oli 51 prosenttia Etelä-Afrikassa tuotetun lihan tukkuhintaa halvempi) D. että Euroopan unionista Etelä-Afrikkaan vietävälle pakastetulle luuttomalle naudanlihalle maksetaan vientitukea 6,18 randia kilolta, E. on äärimmäisen huolestunut sellaisen Euroopan unionin naudanlihan Etelä-Afrikkaan suuntautuvan viennin nopeasta kasvusta, jolle maksetaan huomattavia vientitukia, F. katsoo, että tämä Euroopan unionin naudanlihan Etelä-Afrikkaan suuntautuvan viennin kasvu aiheuttaa Etelä-Afrikassa, Botswanassa, Swasimaassa ja Namibiassa nautakarjankasvattajille huomattavia tulonmenetyksiä, jotka kohoavat satoihin miljooniin randeihin, G. katsoo, että yhteisen maatalouspolitiikan erityisvälineen eli Euroopan unionista Etelä-Afrikkaan suunnatun naudanlihan vientitukijärjestelmän tämänhetkisen soveltamisen ja Euroopan unionin kehitysyhteistyöpolitiikan niiden tavoitteiden välillä, joilla tuetaan karjankasvatuksesta riippuvaisten maaseututalouksia, on suurta epäjohdonmukaisuutta, H. ottaa huomioon D. Etelä-Afrikan 29. elokuuta 1996 päivätyn pyynnön, että se poistettaisiin vientitukiin oikeuttavien maiden joukosta D. Namibian lihantuottajien liiton lokakuussa 1996 Euroopan unionin ulkoministereille esittämän vetoomuksen, jotta Etelä-Afrikkaan vietävän naudanlihan tukeminen lopetettaisiin D. Etelä-Afrikan maatalousministerin äskettäin Euroopan unionin neuvoston puheenjohtajalle esittämän vetoomuksen, jotta hän vaikuttaisi siihen, että Etelä-Afrikkaan vietävän naudanlihan tukeminen lopetetaan; 1. Pyytää Euroopan unionin maatalousministerien neuvostoa kehottamaan pääosaston VI toimivaltaisia yksiköitä toteuttamaan välittömästi tarvittavat toimenpiteet Etelä-Afrikan poistamiseksi Euroopan unionin naudanlihan vientitukiin oikeuttavien maiden luettelosta; 2. Kehottaa Euroopan unionin kehitysyhteistyöministerien neuvostoa tekemään välittömästi aloitteen pysyvän vuoropuhelun aloittamiseksi Euroopan unionin maatalousministerien neuvoston ja pääosaston VI toimivaltaisten yksiköiden välillä, jotta varmistettaisiin, ettei yhteisen maatalouspolitiikan eri välineiden ja järjestelyiden soveltaminen ole ristiriidassa Euroopan unionin useilla eri kehitysmaiden alueilla harjoittaman kehitysyhteistyöpolitiikan tavoitteiden kanssa; 3. Kehottaa komissiota laatimaan vuosittain kertomuksen Euroopan unionin kehityspolitiikan tavoitteiden ja yhteisen maatalouspolitiikan eri välineiden täytäntöönpanon välisestä johdonmukaisuudesta korostaen erityisesti kehitysmaiden tähän liittyen esittämiä vetoomuksia; 4. Kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle sekä Euroopan unionin maatalousministerien neuvostolle.